*Λαμία, 24 Αυγούστου 2021*

|  |
| --- |
| **Δελτίο Τύπου** |

Σε συνέχεια του Δελτίου Τύπου της 2-8-2021\* και της δέσμευσης που είχε προκύψει σχετικά με την επανεκτέλεση δρομολογίων στη γραμμή Τιθορέα – Λιανοκλάδι για αρχές Σεπτεμβρίου, σήμερα η ΤΡΑΙΝΟΣΕ ανακοίνωσε πως από την  **Παρασκευή 3.9.2021** επανακυκλοφορούν οι αμαξοστοιχίες στη διαδρομή Αθήνα – Λειανοκλάδι – Αθήνα, οι οποίες θα εκτελούν τα δρομολόγιά τους ως εξής:

* Κάθε Παρασκευή και Κυριακή, η αμαξοστοιχία 1520 στη διαδρομή Αθήνα  –Λειανοκλάδι,
* Κάθε Σάββατο και Δευτέρα, η αμαξοστοιχία 1521 στη διαδρομή Λειανοκλάδι – Αθήνα.

Η Κυβέρνηση και η Διοίκηση της ΤΡΑΙΝΟΣΕ, δίνουν λύση, με συνέπεια, σε ένα σημαντικό ζήτημα της ευρύτερης περιοχής, λαμβάνοντας υπόψη τις κοινωνικές ανάγκες των πολιτών.

\*Το Δελτίο Τύπου της 2-8-2021 είναι το ακόλουθο:

*Με πρωτοβουλία του Υπουργού Οικονομικών κ. Χρήστου Σταϊκούρα πραγματοποιήθηκε, σήμερα το πρωί, τηλεδιάσκεψη εργασίας με τον Διευθύνων Σύμβουλο της ΤΡΑΙΝΟΣΕ κ. Φίλιππο Τσαλίδη και τον Πρόεδρο και Διευθύνοντα Σύμβουλο του ΟΣΕ κ. Σπύρο Πατέρα με θέμα την επανεκτέλεση δρομολογίων της γραμμής Τιθορέα – Λιανοκλάδι.*

*Στη συζήτηση τέθηκαν και αναλύθηκαν ζητήματα οικονομικής βιωσιμότητας της γραμμής, τεχνικά ζητήματα προς αντιμετώπιση, και η έλλειψη μη ειδικευμένου προσωπικού, συνέπεια της πανδημίας. Από τη συζήτηση που έγινε, και αφού λήφθηκαν υπόψη οι κοινωνικές ανάγκες της ευρύτερης περιοχής, υπήρξε η δέσμευση των διοικήσεων για επανεκτέλεση δρομολογίων αρχές Σεπτεμβρίου, τα Σαββατοκύριακα.*